Wolwedans in die skemer (eBook), Leon van Nierop, eBook - kalahari.com
Wolwedans in die skemer (eBook)
Wanneer Sonja Daneel ná 'n motorongeluk bykom, ly sy aan geheueverlies. Sy onthou net die wolf voor haar in die pad. Sonder 'n idee van wie sy is of waar sy vandaan kom, ontmoet sy die mense van Hotel Njala op die plaas Wolwedans in die Hazyview-distrik en besef dat sy 'n ruk gelede aansoek gedoen het vir werk hier. Maar hoekom spesifiek by dié hotel waar die tyd gaan stilstaan het? Gou kom sy agter dat sy tevore, op die een of ander duister manier, by die hotel en sy mense betrokke was. Dan volg daar aanslae op haar lewe deur 'n geheimsinnige Rooikappie-figuur wat die hotel met 'n byl terroriseer. Sy raak terselfdertyd verlief op die loslit-toergids Ryno Lategan. Maar gou besef sy dat niemand in die hotel is wat hy of sy voorgee om te wees nie. Hazyview word boonop geteister deur buitengewoon hoë misdaad. Dit is hoe luitenant Conrad Nolte by Wolwedans betrokke raak. Hy besef dat, indien hy hierdie saak nie vinnig oplos nie, meer mense as net Sonja kan sterf. Wolwedans in die skemer het in die vroeë jare tagtig 'n miljoen luisteraars op Springbok Radio betower. En nou is dit terug, gegrond op Leon van Nierop se rolprentdraaiboek en herskrewe radioverhaal op RSG wat die storie in 'n moderne gedaante klee – met dieselfde skokkende geheime wat opnuut vra om ontrafel te word, dié slag met 'n nuwe, makabere kinkel . . .
Discovery Miles: 2 060
Excellent - even more exciting online
Ebook - Wolwedans in die skemer
Wolwedans tot laat
Ek het die boek klaargelees in 3 dae en tot laat in die nagte gele en lees. Daarom my titel. Baie goed met n vinnge pas. Baie goeie einde
Kan nie wag om die rolprent te sien nie! Die boek was uitstekend!
Ek is nie vreeslik beïndruk met hierdie boek nie. Lees slegs as ek verveeld is. Ek hou van goeie afrikaanse boeke. Hierdie een is net vir my te onrealisties
Rooikappie: die griller
Lekker lees vir ontspanning maar moenie iets meer verwag nie!
gobii ebook reader
The ebook Gobii reader is real value for money and on top of that a R160.00 voucher. I am in the process to make use of their services again.